L 45/886
FI
Euroopan unionin virallinen lehti
24.2.2022
KOMISSIO OSASTO 12 — TURVALLISUUS
LUKU 12 20 — PILOTTIHANKKEET, VALMISTELUTOIMET, INSTITUTIONAALISIIN OIKEUKSIIN PERUSTUVAT TOIMET JA MUUT TOIMET (jatkoa)
12 20 04
(jatkoa)
12 20 04 02
(jatkoa) Selvitysosa Määräraha on tarkoitettu kattamaan — menot, joita komissiolle aiheutuu yhteisen ydinturvallisuuspolitiikan sekä säteilysuojelualan toimenpiteiden ja säädösten analysoinnissa, määrittelyssä, edistämisessä, seurannassa, arvioinnissa ja täytäntöönpanossa tarvittavien erityyppisten tietojen kokoamisesta ja käsittelystä, — menot ionisoivan säteilyn vaikutusten seurantaan ja niiltä suojautumiseen liittyvistä toimista, joilla pyritään varmistamaan ihmisten terveyden suojelu ja ympäristön suojelu säteilyn ja radioaktiivisten aineiden aiheuttamilta vaaroilta; nämä toimet liittyvät Euratomin perustamissopimuksen nojalla määrättyihin erityistehtäviin, — menot, jotka liittyvät ilman, vesistöjen ja maaperän radioaktiivisuustason valvontajärjestelmien toiminnan ja tehokkuuden tarkastamiseen sekä perusnormien noudattamisen varmistamiseen jäsenvaltioissa (Euratomin perustamissopimuksen 35 artikla).
Näihin kustannuksiin sisältyvät oleskelukorvauksien ja matkakulujen (virkamatkat) lisäksi koulutuksesta, valmistelukokouksista ja tarkastuksissa käytettäviksi tarkoitettujen välineiden hankinnasta aiheutuvat kustannukset, — menot, jotka liittyvät 24 ja 25 päivänä maaliskuuta 2011 annettujen Eurooppa-neuvoston päätelmien 31 kohdassa tarkoitettujen komission tehtävien täytäntöönpanoon.
Määrärahasta voidaan lisäksi kattaa tiedotus- ja julkaisumenot, jotka liittyvät suoraan tämän alamomentin kattamien tavoitteiden saavuttamiseen.
Oikeusperusta Tehtävä johtuu Euroopan atomienergiayhteisön perustamissopimuksen toisen osaston III luvussa ja 174 artiklassa komissiolle suoraan annetusta toimivallasta.
Euroopan atomienergiayhteisön perustamissopimus ja erityisesti 31 artikla (tietojen kerääminen ja perusnormeja täydentävän uuden lainsäädännön valmistelu), 33 artikla (direktiivien täytäntöönpano erityisesti lääketieteen alalla (toimintalohko C) ja 35 artiklan 2 kohta (ympäristön radioaktiivisuuden seurannan tarkastaminen).
Neuvoston päätös 87/600/Euratom, tehty 14 päivänä joulukuuta 1987, yhteisön järjestelyistä nopeaksi tietojenvaihdoksi säteilyhätätilanteen yhteydessä (EYVL L 371, 30.12.1987, s. 76).
Neuvoston direktiivi 2009/71/Euratom, annettu 25 päivänä kesäkuuta 2009, ydinlaitosten ydinturvallisuutta koskevan yhteisön kehyksen perustamisesta (EUVL L 172, 2.7.2009, s. 18).
Neuvoston direktiivi 2011/70/Euratom, annettu 19 päivänä heinäkuuta 2011, yhteisön kehyksen perustamisesta käytetyn ydinpolttoaineen ja radioaktiivisen jätteen vastuullista ja turvallista huoltoa varten (EUVL L 199, 2.8.2011, s. 48).
Neuvoston direktiivi 2013/51/Euratom, annettu 22 päivänä lokakuuta 2013, väestön terveyden suojelemista ihmisten käyttöön tarkoitetussa vedessä olevilta radioaktiivisilta aineilta koskevista vaatimuksista (EUVL L 296, 7.11.2013, s. 12).